पाएं अपने शहर की ताज़ा ख़बरें और फ्री ई-पेपरडाउनलोड करें
फुटवियर हमारे लुक्स में अहम भूमिका निभाता है। आपने कितनी ही सुंदर ड्रेस क्यों न पहनी हो, लेकिन अगर उसके साथ परफेक्ट फुटवियर नहीं पहने तो आपका पूरा का पूरा लुक बर्बाद हो जाता है। हर ड्रेस के साथ एक जैसे फुटवियर कैरी नहीं किए जा सकते। स्टाइलिश दिखने के लिए ड्रेस के साथ-साथ सही फुटवियर का चयन करना भी जरूरी है। ऐसे में जानते हैं कुछ लेटेस्ट फुटवियर स्टाइल के बारे में।
सैंडल
आमतौर पर पैरों में पहनने वाले हर तरह के फुटवियर को हम सैंडल कह देते हैं, लेकिन सैंडल हमेशा पीछे से यानी एड़ी से बंद होती है। इसे हर वर्ग के लोग यूज करते हैं। यह 200 रुपए की रेंज से मिलना शुरू होती है।
बेली शूज
बेली शूज को लगभग हर लड़की पहनना पसंद करती है। ये जूतियां जींस के साथ-साथ सलवार सूट और ड्रेसेज पर भी खूब जंचती हैं। ये बहुत ही कंफर्टेबल होती हैं। आगे से गोल डिजाइन वाली इन जूतियों को बेली शूज कहते हैं।
लोफर
लोफर भी बेली शूज की तरह ही होते हैं। हालांकि ये पैर के ऊपरी हिस्से को थोड़ा ज्यादा ढंकते हैं। साथ ही इस तरह की जूती में सिलाई ऊपर की ओर से नजर आती है। ये आसानी से ऑफलाइन और ऑनलाइन दोनों जगह मिल जाते हैं।
स्पोर्ट शूज
स्पोर्ट शूज ज्यादातर स्पोर्ट्स एक्टिविटी के लिए ही होते हैं। फिट रहने के लिए हम क्या-क्या नहीं करते हैं। कभी जिम जाते है तो कभी रनिंग करते हैं। जिम या रनिंग के लिए शूज पर ध्यान देना बहुत जरूरी है। इस तरह के शूज ऑफलाइन और ऑनलाइन दोनों जगह मिलते हैं।
ओवर नी लेंथ बूट्स
इन बूट्स को थाई हाई बूट्स भी कहते हैं। ये घुटनों से काफी ऊपर तक भी होते हैं। इसके अलावा जो भी बू्ट्स मार्केट में मिलते हैं, उन्हें उनके डिजाइन के हिसाब से नाम दिया जाता है।
पुल ऑन शॉर्ट बूट्स
कैजुअल और फॉर्मल, दोनों ही लुक्स के साथ मैच करने वाले ये बूट्स आपको सर्दियों के मौसम में फैशनेबल दिखाएंगे। वैसे इनमें डार्क और वुडन कलर के पुल ऑन शॉर्ट पैटर्न के बूट्स को ज्यादा पसंद किया जाता है। पैरों के कंफर्ट का पूरा ध्यान रखने वाले इन बूट्स को आप वन पीस ड्रेस या फिर शॉर्ट लेदर जैकेट के साथ कैरी कर सकती हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva kas_Deva hin_Deva kas_Deva hin_Deva mag_Deva hin_Deva kas_Deva hin_Deva kas_Deva hin_Deva mag_Deva hin_Deva zho_Hant eng_Latn